Ivan Grebeshkov Teie: 12.03.2024 nr 12-1/24/50-1

Tartu Vangla Meie: 15.03.2024 nr 12-1/24/50-2

Vastus pöördumisele

Tartu Halduskohtule saabus 12. märtsil 2024 Teie venekeelne pöördumine. Selgitan, et riigiasutuste asjaajamine toimub eesti keeles, seega ka kohtu poole tuleb pöörduda eestikeelse avaldusega, venekeelse pöördumise tõlkimine eesti keelde tuleb korraldada Teil endal.

Täiendavalt selgitan, et kohtud ei anna õigusnõu. Halduskohus väljendab õiguslikke seisukohti üksnes kohtule esitatud kaebuste menetlemisel, ehk pärast seda, kui kaebus on kohtule esitatud. Kohus suunab ja abistab kaebajat, kui on vaja kõrvaldada kohtule esitatud kaebuses ilmnevad puudused. Kaebuses on võimalik taotleda vajadusel ka menetlusabi dokumentide tõlkimiseks. Väljaspool kohtumenetlust halduskohus õiguslikes küsimustes nõu ei anna ega jaga selgitusi.

Lugupidamisega

Vilve Raud

esimehe abi